नई दिल्ली। गुजरात में नए साल में 6 न्यूक्लियर रिएक्टर लगाए जाएंगे। भारत इसके लिए अमेरिका की वेस्टिंगहाउस इलेक्ट्रिक कंपनी से गुजरात में रिएक्टर लगाने के लिए डील पर बात कर रहा है।
भारत और अमेरिका के बीच 2008 में सिविल न्यूक्लियर डील हुई थी, जिसके बाद ही रिएक्टर लगाए जा रहे हैं। इस डील में 150 बिलियन डॉलर खर्च होंगे। भारत करीब 60 न्यूक्लियर रिएक्टर्स स्थापित करने की दिशा में तेजी से काम कर रहा है। इसका उद्देश्य 2032 तक अपनी न्यूक्लियर पावर क्षमता को बढ़ाकर 63,000 मेगावॉट करना है। इसके लगने के बाद भारत चीन के बाद न्यूक्लियर बाजार में दूसरे नंबर पर आ जाएगा। इस रिएक्टर का मकसद क्लाइमेट चेंज से निपटना और कोयले की खपत को कम करना है।
भारत और रूस के बीच आंध्र प्रदेश में छह न्यूक्लियर रिएक्टर लगाने पर भी डील हो सकती है। रूस तमिलनाडु में भी इतने ही रिएक्टर लगाने की डील कर सकता है। वेस्टिंग हाउस की पेरेंट्स कंपनी तोशिबा है। वेस्टिंगहाउस ने कहा है कि न्यूक्लियर डैमेज कम्पनसेशन के बारे में फ्रेमवर्क बनाने पर बातचीत चल रही है। डील के बारे में जैसे ही खबरें लीक हुईं, वैसे ही तोशिबा के शेयरों में 3.3 प्रतिशत का उछाल आ गया।
hin_Deva hin_Deva hin_Deva